APSTIPRINĀTS

Valsts kases 2018. gada 5. decembra

iepirkuma komisijas sēdē,

protokols Nr. 2.

**Nolikums**

Rīgā

|  |  |  |  |
| --- | --- | --- | --- |
| 05.12.2018. |  | Nr. | VK/2018/06 |

Iepirkuma nolikums

## Iepirkuma priekšmets

Informācijas drošības ārējās pārbaudes.

CPV kods 72800000-8 “Datora audita un testēšanas pakalpojumi”.

## Pasūtītājs un iepirkuma identifikācijas numurs:

* 1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

kase@kase.gov.lv;

* 1. Iepirkuma identifikācijas numurs: VK/2018/06.

## Iepirkuma veids:

Iepirkuma veids - Publiskais iepirkums saskaņā ar Publisko iepirkumu likuma (turpmāk – PIL) 9. pantu.

## Piedāvājumu iesniegšanas laiks un vieta

* 1. Piedāvājumi jāiesniedz līdz 2018. gada 17. decembrim plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Kvalitātes un risku vadības departamenta vecākais eksperts Lauris Vāvere tālr.: 67094389; e-pasts: Lauris.Vavere@kase.gov.lv .
	2. Piedāvājumu, kas iesniegts vai piegādāts pēc iepirkuma nolikuma 4.1.apakšpunktā norādītā termiņa, neatvērtu nosūta atpakaļ tā iesniedzējam.

## Piedāvājumu noformēšana

* 1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkumam “Informācijas drošības ārējās pārbaudes”;
		2. identifikācijas Nr. VK/2018/06;
		3. pretendenta nosaukums, juridiskā adrese, tālruņa un faksa numurs;
		4. neatvērt līdz 2018. gada 17. decembrim plkst. 11.00.
	3. Piedāvājuma oriģināleksemplāru noformē un iesniedz kā vienu sējumu ar uzrakstu “ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
	4. Piedāvājuma kopiju elektroniskā formātā (CD/DVD vai USB zibatmiņa) noformē MS Office, MS Project, Adobe Acrobat vai OpenOffice/LibreOffice nolasāmā formātā.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.

## Nosacījumi pretendentu dalībai iepirkuma procedūrā:

* 1. Iepirkuma procedūras piedāvājumam jābūt par visu iepirkuma priekšmeta apjomu.
	2. Iepirkumā var piedalīties jebkura persona vai personu apvienība, kura atbilst iepirkuma nolikumā izvirzītajām prasībām.
	3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkuma komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto sniegto atbildi arī pasūtītāja tīmekļvietnes [www.kase.gov.lv](http://www.kase.gov.lv) sadaļā “Publiskie iepirkumi”, kur ir pieejams iepirkuma nolikums, norādot arī uzdoto jautājumu.

## Pretendentu atlases prasības, iesniedzamie pretendentu atlases dokumenti un pārbaudāmās ziņas:

* 1. **Pretendentu atlases prasības:**
		1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā jebkurā no šādiem gadījumiem:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
			2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem iepirkuma komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
			3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
			4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas 1., 2 un 3. punkta (nolikuma 7.1.1.1., 7.1.1.2. un 7.1.1.3. apakšpunkts) nosacījumi.
			5. pretendents ir ārzonā reģistrēta juridiskā persona vai personu apvienība.
		2. Pasūtītājs, attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.
		3. Pretendenta neto apgrozījums no 2015. gada 1. janvāra līdz 2017.gada 31.decembrim vidēji gadā nav mazāks par 40 000,00 EUR (četrdesmit tūkstoši eiro, 00 centi).
		4. Pretendenta pašu kapitāls (bilances rinda “Pašu kapitāls kopā”) 2015., 2016., 2017.gadā ir pozitīvs.
		5. Pretendenta līguma izpildei piedāvāto speciālistu kvalifikācija un pieredze atbilst šādām prasībām:
			1. projekta vadītājam – augstākā izglītība IT jomā, CISA vai ekvivalents sertifikāts, pieredze drošības pārbaužu projektu vadīšanā iepriekšējo triju gadu laikā. Jāiesniedz CV, kā arī jānorāda vismaz divi informācijas drošības pārbaužu projekti, kas veikti iepriekšējo triju gadu laikā (no 2015. gada 1.janvāra līdz piedāvājuma iesniegšanas termiņam). Jānorāda veiktā projekta saturs, konkrētā speciālista loma projektā, projekta pasūtītāja kontaktpersona un tās koordinātes;
			2. testētājam – augstākā izglītība IT jomā, Certified Ethical Hacker vai ekvivalents sertifikāts, sertifikāti, kas apliecina zināšanas pārbaužu veikšanai atbilstoši ISO 27001 standartam, OWASP (Open Web Application Security Project) testēšanas vadlīnijām un OSSTMM (Open Source Security Testing Methodology Manual) metodikai. Jāiesniedz CV, kā arī jānorāda vismaz divi informācijas drošības pārbaužu projekti, kas veikti iepriekšējo triju gadu laikā (no 2015. gada 1.janvāra līdz piedāvājuma iesniegšanas termiņam). Jānorāda veiktā projekta saturs, konkrētā speciālista loma projektā, projekta pasūtītāja kontaktpersona un tās koordinātes.
		6. Visi iepirkuma nolikuma 7.1.5. apakšpunktā pieprasītie speciālisti var brīvi mutiski un rakstiski sazināties latviešu valodā (Pasūtītājam ir tiesības pieprasīt pretendentam iesniegt valsts valodas zināšanas apliecinošus dokumentus). Ja kāds no 7.1.5.apakšpunktā pieprasītajiem speciālistiem nevar brīvi mutiski un rakstiski sazināties latviešu valodā, šim speciālistam par saviem līdzekļiem ir jāpiesaista sertificēts tehniskais tulks saziņai ar pasūtītāju.
		7. Pretendenta piedāvājumā norādītos speciālistus pakalpojumu sniegšanas (iepirkuma līguma) laikā drīkst aizvietot tikai ar nolikuma 7.1.5.1. un 7.1.5.2. apakšpunktā norādītājām prasībām atbilstošas kvalifikācijas speciālistiem un ar pasūtītāja rakstveida piekrišanu, kuru pasūtītājs sniedz, ja piedāvātā speciālista kvalifikācija atbilst nolikuma 7.1.5.1. un 7.1.5.2. apakšpunktā norādītājām prasībām.
	2. **Iesniedzamie pretendentu atlases dokumenti:**
		1. Pretendenta pieteikums iepirkumam (nolikuma 2. pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma nolikuma nosacījumi ir skaidri un saprotami, pretendents tiem piekrīt un nodrošina to izpildi;
			2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja tīmekļvietnē saskaņā ar PIL 9. panta astoņpadsmito daļu.
		2. Normatīvajos aktos noteiktajā kārtībā sagatavotas un apstiprinātas bilances un peļņas vai zaudējumu aprēķina apliecināta kopija nolikuma 7.1.3. apakšpunktā minēto prasību izpildes pamatojumam.
		3. Apraksts par nolikuma 7.1.55. apakšpunktā minēto prasību izpildi, tajā skaitā norādot pakalpojuma saņēmējus, pievienojot atsauksmes.
		4. Pretendenta līguma izpildei piedāvāto speciālistu profesionālo kvalifikāciju apliecinoša sertifikāta apliecināta kopija.
	3. **Pārbaudāmās ziņas:**
		1. Lai pārbaudītu, vai pretendents nav izslēdzams no dalības iepirkumā PIL 9. panta astotās daļas 1., 2., 4. vai 5. punktā minēto apstākļu dēļ, iepirkuma komisija:
			1. attiecībā uz Latvijā reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 9. panta astotās daļas 1. un 5. punktā minētajiem faktiem — no Uzņēmumu reģistra. Ārvalstīs reģistrētam pretendentam pasūtītājs pieprasa iesniegt reģistrācijas valsti apliecinošu dokumentu;
				2. par PIL 9. panta astotās daļas 2. punktā minētajiem faktiem — no Valsts ieņēmumu dienesta un Latvijas pašvaldībām. Iepirkuma komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9. panta astotās daļas 4. punktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu), kas apliecina, ka uz to un PIL 9. panta astotās daļas 4. punktā minēto personu neattiecas PIL 9. panta astotajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā;
			3. atkarībā no atbilstoši PIL 9. panta devītās daļas 1. punkta “b” apakšpunktam (nolikuma 7.3.1.1.2. apakšpunkts) veiktās pārbaudes rezultātiem iepirkuma komisija:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9. panta astotās daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
				2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9. panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, iepirkuma komisija pretendentu izslēdz no dalības iepirkumā;
			4. Pretendents, lai apliecinātu, ka tam un PIL 9. panta astotās daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, PIL 9. panta desmitās daļas 2. punktā minētajā termiņā iesniedz:
				1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
				2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
				3. Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.
			5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9. panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9. panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai PIL 9. panta astotās daļas 4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
		2. Pārbaudi par nolikuma 7.1.2. apakšpunkta prasībām iepirkuma komisija veiks saskaņā ar Starptautisko un Latvijas Republikas nacionālo sankciju likumu.

## Tehniskais piedāvājums

* 1. Jāiesniedz saskaņā ar nolikuma 1. pielikumu “Tehniskā specifikācija”.
	2. Tehniskajā piedāvājumā iekļauj:
		1. aprakstu par darba uzdevuma izpratni vienas lappuses apjomā;
		2. aprakstu par darba uzdevuma izpildes gaitā sagaidāmiem rezultātiem – pasākumiem, kas tiks ietverti nodevumā.
	3. Tehniskās specifikācijas 1. punktā paredzētā darba uzdevuma nodevumu (posmu) detalizētu izpildes laika grafiku.
	4. Līgumā paredzētajā garantijas laikā plānoto bezmaksas rakstisku un mutisku konsultāciju stundu skaitu.

## Finanšu piedāvājums

Piedāvājumam jābūt izteiktam *euro* bez PVN atbilstoši nolikuma 3. pielikumam “Finanšu piedāvājums”.

## Iepirkuma līguma noslēgšanas un izpildes laiks

Iepirkuma līgumu noslēdz ar iepirkuma uzvarētāju, un līguma izpildes laiks ir 3 (trīs) gadi vai līdz saistību izpildei pēc iepirkuma līguma spēkā stāšanās.

## Piedāvājumu vērtēšana un lēmuma pieņemšana

11.1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma nolikumā norādītajām prasībām.

11.2. Piedāvājumus, kas neatbilst iepirkuma nolikuma prasībām, iepirkuma komisija noraida kā neatbilstošu un tālāk neizskata.

11.3. Iepirkuma komisija izvēlas saimnieciski visizdevīgāko piedāvājumu ar vienīgo vērtējuma kritēriju – viszemāko cenu, kas atbilst iepirkuma nolikumā norādītajām prasībām.

11.4. Ja iepirkuma komisija konstatē, ka saskaņā ar nolikuma 11.3. apakšpunkta nosacījumiem vairāki pretendenti ir iesnieguši piedāvājumus ar vienādu vērtējumu, t.i., vienādu cenu, par uzvarētāju atzīst pretendentu, kuram ir lielāka pieredze atbilstoši nolikuma 7.1.5.apakšpunkta prasībām (t.i., norādīto atbilstošo projektu skaits).

11.5. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto pasūtītāja tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi”.

11.6. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, un saskaņā ar iepirkuma nolikuma noteikumiem un nolikumam pievienoto iepirkuma līguma projektu (nolikuma 4. pielikums). Pretendenta iebildumi par iepirkuma nolikumam pievienotā iepirkuma līguma projekta nosacījumiem jāizsaka piedāvājuma sagatavošanas laikā. Slēdzot iepirkuma līgumu, iebildumus par iepirkuma līguma projekta nosacījumiem nepieņem.

11.7. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi” ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja tīmekļvietnes: [www.kase.gov.lv](http://www.kase.gov.lv) sadaļā “Publiskie iepirkumi” vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.

11.8. Grozījumus iepirkuma līgumā, kas noslēdzams PIL 9. pantā noteiktajā kārtībā, izdara, ievērojot PIL 61. pantu.

|  |  |
| --- | --- |
| Iepirkuma “Informācijas drošības ārējās pārbaudes” komisijas priekšsēdētājs | L. Vāvere |
| Vāvere 67094389Klints 67094263 |  |

# 1. pielikums

iepirkuma “Informācijas

drošības ārējās pārbaudes”

(Nr. VK/2018/06) nolikumam

Tehniskā specifikācija

1. **Drošības pārbaužu apjoms**

Drošības testēšana šādām Valsts kases informācijas sistēmām:

* 1. Budžeta elektronisko norēķinu sistēma eKase (tai skaitā ePakalpojumu lietotāju autentifikācijas un pārvaldības modulis un tiešsaistes datu apmaiņas sistēmas modulis);
	2. Vienotās elektroniskās datu apmaiņas sistēma VEDAS;
	3. Vienotās valsts budžeta un izpildes informācijas sistēmas budžeta plānošanas portāls;
	4. Grāmatvedības uzskaites pakalpojuma Horizon un Centralizētā resursu vadības sistēmas Horizon pašapkalpošanās portāls;
	5. Valsts kases ārējā mājas lapa;
	6. Valsts kases informācijas sistēma (iepirkuma uzvarētājs saņems precizētu informāciju);
	7. Valsts kases informācijas tehnoloģiju infrastruktūra.
1. **Darba uzdevums**
	1. Veikt Valsts kases informācijas sistēmu ievainojamību pārbaudi atbilstoši Open Web Application Security Project (OWASP) Application Security Verification Standard (ASVS) versija 3.0.1 vai jaunāka atbilstoši Level 2 (Standard) prasībām un pēc iespējas piemērojot OWASP (Open Web Application Security Project) Testing Guide v4 vai jaunāku.
	2. Veikt Valsts kases informācijas tehnoloģiju infrastruktūras drošības noturības pārbaudi atbilstoši Eiropas centrālās bankas finanšu iestāžu kiberdrošības pārbaužu ietvaram Threat Intelligence-based Ethical Red Teaming (TIBER-EU) versijai 05/2018 vai jaunākai.
	3. Informācijas sistēmu drošības pārbaudes jāveic izmantojot informāciju par sistēmas uzbūvi („white box” pieeja) ar iespēju piekļūt tām kā lietotājs.
	4. Informācijas tehnoloģiju infrastruktūras drošības pārbaudes jāveic bez informācijas par infrastruktūras uzbūvi („black box” pieeja), piekļūstot infrastruktūrai gan no interneta, gan iekštīkla.
2. **Testēšanas laika grafiks**
	1. Par katru informācijas sistēmu līguma darbības laikā jāveic 2 (divas) pārbaudes:
		1. pirmreizējā pārbaude;
		2. atkārtota pārbaude.
	2. Valsts kases informācijas tehnoloģiju infrastruktūrai jāveic 1 (viena) pārbaude.
	3. Pārbaudes veic vairākos posmos, katrā posmā izpildot Pasūtītāja norādīto apjomu –informācijas sistēmu un pārbaudes veidu.
	4. Vienā posmā var apvienot vairāku informācijas sistēmu dažādas pārbaudes.
	5. 1.6. punktā minēto Valsts kases informācijas sistēmu Pasūtītājs precizē un pasūta iekļaut pārbaudi kādā posmā vadoties pēc saviem kritērijiem, piemēram pēc būtisku sistēmas izmaiņu vai konfigurāciju ieviešanas, risku analīzes rezultātiem vai aizdomām par sistēmas drošības ievainojamību.
	6. Par posma uzsākšanas termiņu Pasūtītāja un Izpildītāja kontaktpersonas vienojas ne vēlāk kā 10 (desmit) darba dienas iepriekš.
	7. Atzinumi par katru pārbaudes posmu iesniedzami ne vēlāk kā līdz attiecīgās pārbaudes beigu datumam.
3. **Valsts kases sistēmu apraksts**
	1. Budžeta elektronisko norēķinu sistēma eKase nodrošina Valsts kases kontu apkalpošanas pakalpojumu sniegšanu Internetā. eKase paredzēta, lai Valsts kase nodrošinātu saviem klientiem iespēju attālināti, izmantojot Internetu, dot maksājumu rīkojumus, apskatīt maksājumu rīkojumu izpildes rezultātus, kā arī saņemt Valsts kases piedāvāto finanšu informāciju, kontu un finansēšanas plānu stāvokļus, kontu apgrozījuma izrakstus un kontu mēneša kopsavilkumus un tiešsaistes datu apmaiņu. Autentifikācijai sistēmā izmanto kopējo Valsts kases ePakalpojumu lietotāju autentifikācijas un pārvaldības moduli.
	2. Vienotās elektroniskās datu apmaiņas sistēma VEDAS paredzēta pārskatu apkopošanai no budžeta iestādēm, no valsts budžeta daļēji atvasinātām publiskām personām un nefinansētām personām, ministrijām un centrālām valsts iestādēm un pašvaldībām. Sistēma apkopo pārskatus, kas noteikti normatīvajos aktos. Katra iestāde ievada datus vai importē datus no grāmatvedības programmām pārskatos. Pārskatus paraksta atbildīgais finanšu darbinieks un iestādes vadītājs. Sistēma nodrošina iespēju iesniegtu finansēšanas plānus un tāmes.
	3. Vienotā valsts budžeta un izpildes informācijas sistēmas budžeta plānošanas portāls (SAP, izmantotas SAP Portal, SAP ERP, SAP BW komponentes), tika ieviesta, lai nodrošinātu vienotu budžeta izpildes un uzraudzības sistēmu. Sistēmā tiek ievadīti valsts budžeta maksājumu dati, tiek veikta to uzskaite, kontrole atbilstoši piešķirtam budžetam, kā arī sagatavoti izejošie maksājumu nosūtīšanai uz citām bankām. Valsts kase nodrošina elektronisku maksājumu pieņemšanu izmantojot Budžeta elektronisko norēķinu sistēmu eKase. No šīs sistēmas maksājumi tiek ievadīti SAP sistēmā to tālākai apstrādei un budžeta kontrolei.
	4. Grāmatvedības uzskaites pakalpojuma Horizon un Centralizētā resursu vadības sistēmas Horizon ir centralizētas finanšu vadības, grāmatvedības un personāla uzskaites sistēmas, kas paredzēta saimnieciskās un grāmatvedības uzskaites veikšanai iestādē, tai skaitā veicot plānošanu un valsts budžeta tēriņu analīzi, kā arī personāla datu uzskaiti. Sistēmas pašapkalpošanās portāls nodrošina darbinieku pašapkalpošanās iespēju.
	5. Valsts kases ārējā mājas lapa realizēta izmantojot atvērtā koda satura vadības sistēmu Drupal.
	6. 1.6.punktā norādītā Valsts kases informācijas sistēma tiks precizēta līguma izpildes laikā un pēc tehniskās uzbūves un sarežģītības to var novērtēt kā līdzvērtīgu visām iepriekš uzskaitītajām.
	7. Atbilstoši 2.4. punktā minētajai darba uzdevuma specifikai sīkāku informāciju par Valsts kases informācijas tehnoloģiju infrastruktūru Izpildītājs nesaņem.
4. **Ziņojuma sagatavošana**
	1. Sagatavotājā ziņojumā tiek iekļauts:
		1. izmantotā risinājumu drošības izvērtējums, kurā norādītas risinājuma stiprās un vājās puses, kā arī ieteikumi drošības uzlabošanai;
		2. drošības izvērtēšanā un testēšanā identificēto apdraudējumu apraksts;
		3. aizpildītas OWASP ASVS Level 2 trasējamības tabulas;
		4. apdraudējumu klasifikācija pēc to bīstamības;
		5. ieteikumi identificēto apdraudējumu mazināšanai.
	2. Pretendentam ziņojumam jāpievieno darba dokumenti, kas ļautu izdarīt secinājumus par veikto testēšanas darba kvalitāti (veikto pārbaužu apjoms, izmantotie testēšanas piemēri, izmantotie rīki, pārbaudītās ievainojamības un to pārbaužu metodes u.c.).
	3. Pieteikumā norādītie eksperti paraksta ziņojumu.
	4. Pēc ziņojuma saņemšanas Pasūtītājs var pieprasīt ziņojuma precizējumus un papildu informāciju par ziņojuma saturu.
	5. Ziņojumam jābūt latviešu valodā.

2. pielikums

iepirkuma “Informācijas

drošības ārējās pārbaudes”

(Nr. VK/2018/06) nolikumam

Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt pretendentu, vārds, uzvārds un amats)

1. Iepazinušies ar iepirkuma “Informācijas drošības ārējās pārbaudes” (Nr. VK/2018/06) nolikumu un tam pievienoto tehnisko specifikāciju, piesakām dalību šajā iepirkumā.

2. Piekrītam ievērot iepirkuma nolikuma prasības.

3. Apliecinām, ka, parakstot iepirkuma līgumu, izpildītājs piekrīt šī iepirkuma līguma publicēšanai pasūtītāja tīmekļvietnē saskaņā ar Publisko iepirkumu likuma 9. panta astoņpadsmito daļu.

4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-2)) kritērijiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_

# 3. pielikums

iepirkuma “Informācijas

drošības ārējās pārbaudes”

(Nr. VK/2018/06) nolikumam

Finanšu piedāvājums

|  |  |  |  |
| --- | --- | --- | --- |
| **#** | **Nosaukums** | **Pārbaude** | **Summa (EUR)****(bez PVN)** |
| 1. | Budžeta elektronisko norēķinu sistēma eKase  | Pirmreizējā |  |
| 2. | Budžeta elektronisko norēķinu sistēma eKase  | Atkārtotā |  |
| 3. | Vienotās elektroniskās datu apmaiņas sistēma VEDAS | Pirmreizējā |  |
| 4. | Vienotās elektroniskās datu apmaiņas sistēma VEDAS | Atkārtotā |  |
| 5. | Vienotās valsts budžeta un izpildes informācijas sistēmas budžeta plānošanas portāls | Pirmreizējā |  |
| 6. | Vienotās valsts budžeta un izpildes informācijas sistēmas budžeta plānošanas portāls | Atkārtotā |  |
| 7. | Grāmatvedības uzskaites pakalpojuma Horizon un Centralizētā resursu vadības sistēmas Horizon pašapkalpošanās portāls | Pirmreizējā |  |
| 8. | Grāmatvedības uzskaites pakalpojuma Horizon un Centralizētā resursu vadības sistēmas Horizon pašapkalpošanās portāls | Atkārtotā |  |
| 9. | Valsts kases ārējā mājas lapa | Pirmreizējā |  |
| 10. | Valsts kases ārējā mājas lapa | Atkārtotā |  |
| 11. | Valsts kases informācijas sistēma | Pirmreizējā | (1.+3.+5.+7.+9.)/5 |
| 12. | Valsts kases informācijas sistēma | Atkārtotā | (2.+4.+6.+8.+10.)/5 |
| 13. | Valsts kases informācijas tehnoloģiju infrastruktūra | Vienīgā |  |
|  |  | **Kopā (EUR)** |  |
|  |  | **PVN (21%)** |  |
|  |  | **Kopā ar PVN** |  |

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
|  |  |

**4. pielikums**

iepirkuma “Informācijas

drošības ārējās pārbaudes”

(Nr. VK/2018/06) nolikumam

# LĪGUMA PROJEKTS

**par informācijas drošības ārējajām pārbaudēm**

(iepirkuma identifikācijas numurs: VK/2018/06)

Rīgā

2018. gada \_\_\_\_.\_\_\_\_\_\_\_\_\_ Nr. VKI/K/18\_\_\_\_\_\_\_\_

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – **PASŪTĪTĀJS,** tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004. gada 3. augusta noteikumiem Nr. 677 “Valsts kases nolikums”, no vienas puses, un

**\_\_\_\_\_\_\_\_\_\_\_\_\_\_**, vienotais reģ. Nr. \_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, turpmāk – **PIEGĀDĀTĀJS**, tās \_\_\_\_\_\_\_\_personā, kurš/a rīkojas saskaņā ar statūtiem, no otras puses, abi kopā un katrs atsevišķi turpmāk saukti – **Puses/Puse**,

pamatojoties uz Valsts kases iepirkuma “Informācijas drošības ārējās pārbaudes” (iepirkuma identifikācijas Nr. VK/2018/06, turpmāk – Iepirkums) rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

1. **Līguma priekšmets**
	1. PASŪTĪTĀJS pasūta un PIEGĀDĀTĀJS saskaņā ar Līgumu un Iepirkuma tehnisko specifikāciju (Līguma 1. pielikums, turpmāk – Tehniskā specifikācija) veic PASŪTĪTĀJA informācijas sistēmu drošības ārējās pārbaudes, turpmāk – Pakalpojumi.
	2. PIEGĀDĀTĀJS veic Pakalpojumus posmos PASŪTĪTĀJA norādītajā laikā un apjomā kopumā, pabeidzot visu Līgumā paredzēto Pakalpojumu apjomu ne vēlāk kā līdz 2022. gada 1. janvārim.
2. **Līgumcena un norēķinu kārtība**
	1. Līgumcena par Pakalpojumiem ir \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_) bez pievienotās vērtības nodokļa (turpmāk – PVN). PVN tiek maksāts saskaņā ar spēkā esošo nodokļa likmi atbilstoši Latvijas Republikas normatīvajos aktos noteiktajam apmēram.
	2. PASŪTĪTĀJS pieņem PIEGĀDĀTĀJA sniegtos Pakalpojumus, parakstot nodošanas – pieņemšanas aktu par katru posmu.
	3. Rēķinus par Pakalpojumiem PIEGĀDĀTĀJS izraksta atbilstoši 2.2. apakšpunktā norādītajiem abpusēji parakstītajiem nodošanas – pieņemšanas aktiem, un samaksu par Pakalpojumiem PASŪTĪTĀJS veic ar pārskaitījumu uz PIEGĀDĀTĀJA rēķinā norādīto bankas kontu 20 (divdesmit) darba dienu laikā.
	4. PIEGĀDĀTĀJS nosūta rēķinu elektroniskā veidā uz PASŪTĪTĀJA e-pasta adresi rekini@kase.gov.lv.
	5. Par apmaksas dienu uzskata dienu, kad PASŪTĪTĀJS devis maksājuma rīkojumu bankai, apmaksājot Līguma 2.3. apakšpunktā minēto rēķinu.
	6. Visi izdevumi, kas PIEGĀDĀTĀJAM rodas nodarbinot Pakalpojumu izpildē iesaistīto personālu, ir iekļauti Līguma 2.1. apakšpunktā minētājā līgumcenā.
3. **Pakalpojumu sniegšana**
	1. PIEGĀDĀTĀJAM ir tiesības pieprasīt no PASŪTĪTĀJA dokumentus un informāciju, kas nepieciešama Pakalpojumu sniegšanai.
	2. PASŪTĪTĀJS nodrošina savu darbinieku un nepieciešamības gadījumā arī informācijas tehnoloģiju piegādātāju dalību intervijās un sanāksmēs.
	3. PASŪTĪTĀJS nodrošina PIEGĀDĀTĀJA piekļuvi informācijas tehnoloģijas infrastruktūrai un sistēmām, kurām tiks veiktas pārbaudes (testēšana).
	4. Testēšana jāveic vairākos posmos, katrā posmā izpildot Pasūtītāja norādīto apjomu –informācijas sistēmas un to pārbaudes veidu.
	5. Par katra testēšanas posma (nodevuma) uzsākšanas un beigu termiņu PASŪTĪTĀJA un PIEGĀDĀTĀJA kontaktpersonas vienojas ne vēlāk kā 10 (desmit) darba dienas pirms katra testēšanas posma (nodevuma) uzsākšanas.
	6. Ziņojums par katru testēšanas posmu (nodevumu) iesniedzams ne vēlāk kā līdz testēšanas nodevuma beigu datumam.
	7. Ziņojums sastāv no:
		1. kopsavilkuma;
		2. atklāto ievainojamību saraksta;
		3. ievainojamību detalizēta apraksta un to klasifikācijas pēc ietekmes un izmantošanas riskiem;
		4. ieteikumiem apdraudējumu mazināšanai;
		5. aizpildītas OWASP ASVS Level 2 trasējamības tabulas;
		6. darba dokumentiem, kas ļautu izdarīt secinājumus par veikto testēšanas darba kvalitāti;
		7. Noslēguma prezentācijas sistēmu turētāju pārstāvjiem un Pasūtītāja pieaicinātajiem izstrādātājiem.
	8. 5 (piecu) darba dienu laikā no ziņojuma iesniegšanas dienas PASŪTĪTĀJS vai nu paraksta nodošanas – pieņemšanas aktu, vai arī sagatavo un nosūta PIEGĀDĀTĀJAM motivētu iebilduma vēstuli un nosaka termiņu, kādā jānovērš nepilnības.
4. **Pušu tiesības un pienākumi**
	1. PASŪTĪTĀJA tiesības un pienākumi:
		1. Ievērot Līguma noteikumus un termiņus;
		2. Nodrošināt PIEGĀDĀTĀJU ar visu informāciju, kas nepieciešama Pakalpojumu izpildei, kā arī nodrošināt PASŪTĪTĀJA atbildīgo darbinieku līdzdalību Līguma izpildē, lai nodrošinātu Pakalpojumu izpildi no PASŪTĪTĀJA puses.
		3. Veikt samaksu par Pakalpojumiem atbilstoši Līgumam.
	2. PIEGĀDĀTĀJA tiesības un pienākumi:
		1. ievērot Līguma noteikumus un termiņus;
		2. Līguma izpildes ietvaros visus sagatavotos dokumentus iesniegt PASŪTĪTĀJAM gan elektroniskā formātā, gan papīra formātā;
		3. uzņemties atbildību par autortiesību aizsardzību un normatīvo aktu ievērošanu, uzņemoties pilnu atbildību par jebkurām tiesiskām vai finansiālām sekām šajā sakarā.
		4. PIEGĀDĀTĀJS Iepirkuma piedāvājumā norādīto un Pakalpojumu izpildē iesaistīto personālu drīkst aizvietot tikai ar PASŪTĪTĀJA rakstveida saskaņojumu un ar nosacījumu, ka Pakalpojumu izpildē iesaistītā personāla kvalifikācija nav zemāka kā norādīts Iepirkumam iesniegtajā piedāvājumā.
	3. Puses apņemas nekavējoties informēt (telefoniski, elektroniski vai rakstveidā) viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojumu veikšanu un Līguma izpildi.
	4. Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
5. PIEGĀDĀTĀJS apliecina, ka ir iepazinies ar Līguma noteikumiem un atzinis tos par saistošiem un izpildāmiem. PIEGĀDĀTĀJS apliecina, ka viņa rīcībā atrodas pietiekami daudz darbinieku un nepieciešamo materiālo resursu, kā arī citu līdzekļu, lai savlaicīgi un kvalitatīvi veiktu visus Līgumā noteiktos pienākumus.
6. **Pušu atbildība**
	1. Puses ir savstarpēji atbildīgas par savlaicīgu un precīzu Līguma izpildi.
	2. Gadījumā, ja kāda no Pusēm neizpilda vai nepienācīgi pilda Līgumu, kā rezultātā kādai no Pusēm ir nodarīti zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
	3. Gadījumā, ja tiek kavēta līgumcenas samaksa, PASŪTĪTĀJS maksā PIEGĀDĀTĀJAM līgumsodu, kura apmērs ir 0,5% dienā no laikā nesamaksātās līgumcenas (neieskaitot PVN), bet ne vairāk kā 10% no nesamaksātās līgumcenas (neieskaitot PVN).
	4. Gadījumā, ja tiek kavēta Pakalpojumu izpilde, PIEGĀDĀTĀJS par katru kavēto dienu maksā PASŪTĪTĀJAM līgumsodu, kura apmērs ir 0,5% dienā no līgumcenas (neieskaitot PVN), bet ne vairāk kā 10% no kopējās līgumcenas (neieskaitot PVN).
	5. Gadījumā, ja PIEGĀDĀTĀJS aizstāj Iepirkumam iesniegtajā piedāvājumā uzrādīto un Līguma izpildē iesaistīto personālu bez rakstveida saskaņojuma ar PASŪTĪTĀJU, PIEGĀDĀTĀJS maksā līgumsodu 200,00 EUR (divi simti *euro*) par katru šādu gadījumu.
	6. Līgumsoda samaksa neietver sevī zaudējumu atlīdzību otrai Pusei un neatceļ Pušu tiesības vērsties pret otru Pusi par zaudējumu atlīdzināšanu, kā arī līgumsoda un/vai zaudējumu samaksa neatbrīvo Puses no citu Līgumā paredzēto saistību izpildes.
7. Pušu sadarbība un pilnvarotās personas
	1. Līguma izpildei katra Puse norīko vienu vai vairākus pārstāvjus, kuru pienākums ir vadīt un sekot Līguma izpildei, tai skaitā pārbaudīt un pieņemt nodevumus, informēt par Līguma izpildi gan savu, gan otru Pusi.
	2. PASŪTĪTĀJA pārstāvis: Lauris Vāvere, tālr.nr. 67094389, e-pasts: Lauris.Vavere@kase.gov.lv
	3. PIEGĀDĀTĀJA pārstāvis: \_\_\_\_\_\_\_\_\_, tālr.nr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_.
	4. Pārstāvju nomaiņas gadījumā otra Puse par to tiek rakstveidā informēta 3 (trīs) darba dienu laikā
8. **Nepārvarama vara**
	1. Puses ir atbrīvotas no atbildības par Līguma neizpildi vai nepienācīgu izpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks utml.
	2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā divu darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
	3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9. **Līguma spēkā stāšanās, grozīšana, izbeigšana, strīdu izskatīšana**
	1. Līgums stājas spēkā tā abpusējas parakstīšanas dienā un attiecībā uz Pakalpojumu izpildi ir spēkā 3 (trīs) gadus, vai domstarpību gadījumā līdz Pušu Līgumā paredzēto saistību pilnīgai izpildei.
	2. Līgumu var grozīt vai izbeigt Pusēm vienojoties un ievērojot Publisko iepirkumu likumu. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	3. PASŪTĪTĀJS ir tiesīgs atkāpties no Līguma vienpusēji, ja:
		1. PIEGĀDĀTĀJS ir sniedzis Tehniskajā specifikācijā noteiktajam neatbilstošus Pakalpojumus, par ko ir sastādīts atbilstošs akts;
		2. PIEGĀDĀTĀJS ir nokavējis jebkuru Līguma 4. punktā noteikto Pakalpojumu sniegšanas termiņu vairāk kā par 30 (trīsdesmit) dienām.
		3. ja Līgumu nav iespējams izpildīt tādēļ, ka Līguma izpildes laikā pret PIEGĀDĀTĀJU ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Vienpusējas atkāpšanās no Līguma gadījumā, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 10.3. apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7. (septītajā) dienā pēc tā nodošanas pastā.
	5. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti tiesā Latvijas Republikas normatīvajos aktos noteiktajā kārtībā.
10. **Informācijas atklātība**
	1. Ierobežotas pieejamības informācija nozīmē informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides. Līgums ar visiem tā pielikumiem ir vispārpieejama informācija Publisko iepirkumu likumā noteiktajā apjomā.
	2. Neviena no Pusēm neizpauž ierobežotas pieejamības informāciju, kas saņemta no otras Puses Līguma spēkā esamības laikā. Katra Puse ierobežotas pieejamības informāciju izmanto vienīgi Līguma izpildes nolūkā. Neviena no Pusēm neizpaudīs ierobežotas pieejamības informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
	3. Puses ir atbildīgas par ierobežotas pieejamības informācijas neizpaušanas prasību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu ierobežotas pieejamības informāciju saņemt, puses.
	4. Katra Puse pret šādu ierobežotas pieejamības informāciju izturēsies ar tādu pašu rūpību kā attiecībā pret savu ierobežotas pieejamības informāciju.
	5. Ierobežotas pieejamības informācijas neizpaušanas saistības neattieksies uz informāciju:
		1. kas bija saņēmējas Puses rīcībā līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez Līguma neizpildes no saņēmēja Puses vai kādas citas personas puses, par kuru atbild saņēmēja Puse;
		3. ko saņēmusī Puse ir likumīgi saņēmusi no trešās personas, kurai nav ierobežotas pieejamības informācijas neizpaušanas saistību, ar noteikumu, ka attiecīgā trešā persona nav pārkāpusi nevienas ierobežotas pieejamības informācijas neizpaušanas saistības attiecībā uz konkrēto informāciju;
		4. kuras izpaušanas pienākums ir noteikts normatīvajos aktos.
	6. Informācija plašsaziņas līdzekļiem saistībā ar Līgumu iepriekš rakstiski jāsaskaņo abām Pusēm.
11. **Fizisko personu datu apstrāde un aizsardzība**
	1. PIEGĀDĀTĀJS Līguma izpratnē atbilstoši Eiropas Parlamenta un padomes 2016. gada 27. aprīļa regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) ir Apstrādātājs, kas veic datu apstrādi PASŪTĪTĀJA kā Pārziņa interesēs un uzdevumā.
	2. PIEGĀDĀTĀJS izmanto tam uzticētos personas datus vienīgi Līgumā noteiktajam mērķim, t.i., Līguma 1. punktā minētā Līguma priekšmeta izpildei.
	3. PIEGĀDĀTĀJS nodrošinās, ka tiks īstenoti atbilstoši tehniskie un organizatoriskie pasākumi tādā veidā, kas nodrošina datu subjektu tiesību aizsardzību.
	4. PIEGĀDĀTĀJAM ir pienākums informēt PASŪTĪTĀJU par drošības incidentiem, kura rezultātā pārkāpta tam uzticēto personas datu konfidencialitāte, pieejamība vai integritāte.
	5. PIEGĀDĀTĀJS apņemas iznīcināt visus fizisko personu datus, kuri nonākuši PIEGĀDĀTĀJA rīcībā saistībā ar Pakalpojuma izpildi nekavējoties pēc Līguma 3.5. apakšpunktā minētā nodošanas – pieņemšanas akta parakstīšanas.
12. **Noslēguma noteikumi**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, tiek mainīts to vadītājs, Līgums paliek spēkā un tā nosacījumi ir saistoši Puses tiesību un saistību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
	4. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
	5. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai pasūtītāja pārstāvja e- pasta adresi, vai nodota personīgi otrai Pusei. Ja paziņojums nosūtīts kā reģistrēts pasta sūtījums uz Līgumā norādītajām adresēm, tad uzskatāms, ka šāds sūtījums ir saņemts 7. (septītajā) dienā pēc tā nodošanas pastā.
	6. Līgums ir izstrādāts un noformēts latviešu valodā uz \_\_\_ (\_\_\_\_\_\_) lapām ar 2 (diviem) pielikumiem, divos eksemplāros ar vienādu juridisko spēku – pa vienam katrai Pusei.
	7. Līgumam tā noslēgšanas dienā ir šādi pielikumi, kuri ir Līguma neatņemamas sastāvdaļas:
		1. 1. pielikums “Tehniskā specifikācija” uz \_\_\_ lp.;
		2. 2. pielikums “Finanšu piedāvājums” uz \_\_\_ lp.

1. **Pušu rekvizīti un paraksti**

|  |  |
| --- | --- |
| **Valsts kase** |  |
| Reģ. Nr. 90000597275,  | Reģ. Nr.  |
| Smilšu iela 1, Rīga, LV-1919, Latvija |  |
| tālr. 67094222, e-pasts: kase@kase.gov.lv konts LV06TREL2130051005000 | Tālr. e-pasts: konts: |

|  |  |
| --- | --- |
| /K. Āboliņš/ | / / |

# 1. pielikums

2018. gada \_\_.\_\_\_\_\_\_\_\_

starp Valsts kasi un

\_\_\_\_\_\_\_\_\_\_\_\_\_\_\_\_\_\_

noslēgtajam Līgumam

Nr. \_\_\_\_

# TEHNISKĀ SPECIFIKĀCIJA

# 2. pielikums

2018. gada \_\_.\_\_\_\_\_\_\_\_

starp Valsts kasi un

\_\_\_\_\_\_\_\_\_\_\_\_\_\_\_\_\_\_

noslēgtajam Līgumam

Nr. \_\_\_\_

# FINANŠU PIEDĀVĀJUMS

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)